stanford-oval/wikipedia huggingface dataset:
อรุณี นันทิวาส

| อรุณี นันทิวาส |
| --- | --- |
เกิด: 21 มิถุนายน พ.ศ. 2499 (68 ปี) อำเภอหนองจอก จังหวัดพระนคร ประเทศไทย
อาชีพ: นักพากย์
ปีที่แสดง: พ.ศ. 2525–ปัจจุบัน
ผลงานเด่น: โคนัน – ยอดนักสืบจิ๋วโคนัน ซึเนะโอะ – โดราเอมอน ชินจัง – เครยอนชินจัง ช็อปเปอร์ – วันพีซ กอร์น – ฮันเตอร์ x ฮันเตอร์
โทรทัศน์ทองคำ: ผู้บรรยายหญิงดีเด่น – ฮาเงมารุ เจ้าหนูจอมแก่น (2538) ผู้พากย์ดีเด่น – เซเลอร์มูน คริสตัล (2559)
อรุณี นันทิวาส (เกิด 21 มิถุนายน พ.ศ. 2499) ชื่อเล่น ตุ๊ก เป็นนักพากย์หญิงชาวไทย เคยพากย์เสียงตัวละครอนิเมะแก่บริษัทหลายแห่ง เช่น โมเดิร์นไนน์ทีวี, ไทก้า, เด็กซ์ และอามีโก้ เป็นอาทิ เธอได้รับรางวัลโทรทัศน์ทองคำ สาขาผู้บรรยายหญิงดีเด่นจากอนิเมะเรื่อง ฮาเงมารุ เจ้าหนูจอมแก่น และผู้พากย์ดีเด่น จากอนิเมะเรื่อง เซเลอร์มูน คริสตัล และมีชื่อเสียงจากการพากย์ตัวละครอนิเมะชั้นนำ เช่น โฮเนะกาว่า ซึเนะโอะ จาก โดราเอมอน, เอโดงาว่า โคนัน จาก ยอดนักสืบจิ๋วโคนัน, โทนี่ โทนี่ ช็อปเปอร์ และนิโค โรบิน จาก วันพีซ เป็นต้น
อรุณียุติบทบาทการพากย์ด้วยเหตุผลส่วนตัว เมื่อวันที่ 27 สิงหาคม พ.ศ. 2564 ในเดือนสิงหาคม พ.ศ. 2565 อรุณีได้กลับมาพากย์อีกครั้งในเรื่อง วันพีซ ฟิล์ม เรด และ โดราเอมอน ตอน สงครามอวกาศจิ๋วของโนบิตะ 2021
ประวัติ

อรุณีเกิดเมื่อวันที่ 21 มิถุนายน พ.ศ. 2499 เป็นชาวเขตหนองจอก กรุงเทพมหานครมาโดยกำเนิด สำเร็จการศึกษาจากสถาบันเทคโนโลยีราชมงคล วิทยาเขตเทคนิคกรุงเทพฯ
แรกเริ่มอรุณีเข้าทำงานที่แผนกฝ่ายผลิตรายการโทรทัศน์ของช่อง 9 อ.ส.ม.ท. ใน พ.ศ. 2523 และเข้าเป็นผู้ประกาศของสถานี ทำหน้าที่อ่านสไลด์ ครั้น พ.ศ. 2525 จึงมีโอกาสเข้าไปทำงานในฝ่ายพากย์การ์ตูน เธอได้ร่วมงานกับสมจินต์ ธรรมทัต กำธร สุวรรณปิยะศิริ ศุภมิตร ศาตะจันทร์ และดาเรศ ศาตะจันทร์ ซึ่งล้วนเป็นนักพากย์ผู้มีชื่อเสียง โดยในขณะนั้นทางช่องมีฝ่ายพากย์การ์ตูนอยู่แล้ว ได้แก่ นิรันดร์ บุณยรัตพันธุ์ (หรือน้าต๋อยเซมเบ้) ฉันทนา ธาราจันทร์ และศันสนีย์ วัฒนานุกูล โดยนิรันดร์เป็นผู้สอนและให้คำแนะนำในการพากย์ เพราะอรุณีมีเสียงใหญ่กว้างและไม่หวานแบบนางเอก แต่เหมาะกับบทเด็กผู้ชายแก่นแก้ว และมีชื่อเสียงจากการรวมทีมพากย์เรื่อง โดราเอมอน โดยมีฉันทนา ธาราจันทร์ พากย์เป็นโดราเอมอน ศันสนีย์ วัฒนานุกูล พากย์เป็นโนบิตะ ศรีอาภา เรือนนาค พากย์เป็นชิซูกะ นิรันดร์ บุณยรัตพันธุ์ พากย์เป็นไจแอนท์ และอรุณี นันทิวาส พากย์เป็นซึเนะโอะ จนเป็นภาพจำ ระหว่างนั้นก็ศึกษาต่อในระดับปริญญาตรี สาขานิเทศศาสตร์ มหาวิทยาลัยสุโขทัยธรรมาธิราช เมื่อสำเร็จการศึกษาใน พ.ศ. 2530 จึงย้ายไปอยู่ฝ่ายเซนเซอร์ของสถานี และทำงานพากย์ควบคู่ไปด้วย แม้หลังเกษียณไปแล้วเธอก็ยังพากย์ให้กับช่อง 9 หรือปัจจุบันคือช่องเอ็มคอตเอชดี
อรุณีมีชื่อเสียงจากการพากย์อนิเมะเรื่องต่าง ๆ เช่น ฮาเงมารุ เจ้าหนูจอมแก่น จนได้รับรางวัลโทรทัศน์ทองคำ, กอร์น จากเรื่อง ฮันเตอร์ x ฮันเตอร์, เคโรโระ จากเรื่อง เคโรโระ ขบวนการอ๊บอ๊บป่วนโลก (ปี 1–5), เอโดงาว่า โคนัน และซึซึกิ โซโนโกะ จากเรื่อง ยอดนักสืบจิ๋วโคนัน, โทนี่ โทนี่ ช็อปเปอร์ และนิโค โรบิน จากเรื่อง วันพีซ โดยเฉพาะโคนัน นับเป็นผลงานสร้างชื่อของเธอ เธอกล่าวเกี่ยวกับการพากย์โคนันไว้ว่า "เราได้รับโอกาสให้ได้พากย์ตัวละครตัวนี้ตั้งแต่ตัวที่ 1 เลย เราจะได้พากย์ตั้งแต่ตอนแรกเลย ก็เป็นปีที่ 14 แล้ว และยังไม่จบสักที พระเอกก็ยังตัวเล็กเหมือนเดิม [...] ซึ่งโคนันเป็นการ์ตูนที่พากย์ค่อนข้างยากหน่อย [...] น้าตุ๊กได้มีโอกาสได้คุยกับคนแปลเอง ยังบอกเลยว่า แปลยาก มันไม่เหมือนการ์ตูนรื่นเริงทั่วไป เล่นอะไรก็ได้สนุกสนาน ให้มันเป็นเหตุเป็นผล" และ "...แต่นี่บทพูดจะเยอะมาก แล้วคนพากย์ก็ต้องพากย์ให้เป็นเหตุเป็นผลตามบทด้วย แล้วคนแปลก็แปลยาก" โดยทีมพากย์ เซเลอร์มูน คริสตัล ได้แก่ นิรันดร์ บุณยรัตพันธุ์ วิภาดา จตุยศพร ศรีอาภา เรือนนาค อรุณี นันทิวาส ฉันทนา ธาราจันทร์ และศันสนีย์ วัฒนานุกูล ได้รับรางวัลโทรทัศน์ทองคำ ผู้พากย์ดีเด่น เมื่อวันที่ 18 กุมภาพันธ์ พ.ศ. 2560 นอกจากงานพากย์อนิเมะและโทกูซัตสึแล้ว ยังมีงานพากย์ภาพยนตร์เรื่อง แฮร์รี่ พอตเตอร์กับภาคีนกฟีนิกซ์ (2550) และ แฮร์รี่ พอตเตอร์กับเครื่องรางยมทูต ภาค 1 (2553) รับบทโดโลเรส อัมบริดจ์
อรุณีให้สัมภาษณ์กับ ผู้จัดการออนไลน์ เมื่อ พ.ศ. 2558 ว่าส่วนใหญ่ใช้ชีวิตอยู่ต่างจังหวัด อาทิตย์หนึ่งมาพากย์ราว 2-3 วัน และจะรับงานพากย์ให้น้อยลง ต่อมา พ.ศ. 2561 อรุณีลดงานพากย์อนิเมะลง เหลือการพากย์อนิเมะเพียงสามเรื่อง คือ โดราเอมอน, ยอดนักสืบจิ๋วโคนัน และ วันพีซ และวันที่ 27 สิงหาคม พ.ศ. 2564 อรุณียุติบทบาทการพากย์ตัวละครอนิเมะทุกตัว เนื่องด้วยเหตุผลส่วนตัว
พ.ศ. 2565 อรุณีกลับมาให้เสียงซึเนะโอะใน โดราเอมอน ตอน สงครามอวกาศจิ๋วของโนบิตะ 2021
ผู้ที่พากย์เสียงแทน

| ผู้ที่รับบทแทน | ชื่อตัวละคร | ผลงาน | งานแรกที่เริ่มรับหน้าที่แทน |
| --- | --- | --- | --- |
| วิภาดา จตุยศพร | ซง โกคู (วัยเด็ก) | ดราก้อนบอล | เวอร์ชันลิขสิทธิ์ใหม่ พากย์เฉพาะภาพยนตร์, ตอนพิเศษ, ฉากแฟลชแบ็ค, ดราก้อนบอล GT |
| แพตรี ปราณีตพลกรัง | เคโรโระ | เคโรโระ ขบวนการอ๊บอ๊บป่วนโลก | พากย์ตั้งแต่ฤดูกาลที่ 5 เป็นต้นไป |
| แพตรี ปราณีตพลกรัง | นารุมิ อากิโกะ | มาสค์ไรเดอร์ดับเบิล | ยอดนักสืบแห่งฟูโตะ ภาพสลักแห่งมาสค์ไรเดอร์สกัล |
| สังวาลย์ เทพหัสดิน ณ อยุธยา | ลักกี้ทามะ | เทพจิ๋วฝึกหัด แก๊งป่วนโคโคทามะ | พากย์ช่วงครึ่งหลัง |
| สังวาลย์ เทพหัสดิน ณ อยุธยา | ซาโอโตเมะ รันม่า (หญิง) | รันม่า ½ ไอ้หนุ่มกังฟู | อนิเมะเวอร์ชัน ค.ศ. 2024 |
| ศันสนีย์ ติณห์กีรดีศ | โทนี่ โทนี่ ช็อปเปอร์ นิโค โรบิน บิ๊กมัม | วันพีซ | เฉพาะในทีวีซีรีส์ พากย์แทนตั้งแต่บทเกาะโฮลเค้ก (บิ๊กมัม) พากย์เสียงในช่วงบทวาโนะคุนิตั้งแต่ตอนที่ 980 เป็นต้นไป (ช็อปเปอร์ และ โรบิน) |
| นภัสวรรณ์ วัชรีวงศ์ ณ อยุธยา | โทนี่ โทนี่ ช็อปเปอร์ นิโค โรบิน | วันพีซ | พากย์เสียงในช่วงบทวาโนะคุนิตั้งแต่ตอนที่ 892 - 979 (เวอร์ชัน IQIYi) |
| นภัสวรรณ์ วัชรีวงศ์ ณ อยุธยา | เอโดกาวะ โคนัน  ซึซึกิ โซโนโกะ  คิซากิ เอริ  มิอิเกะ นาเอโกะ มิซึนาชิ เรย์นะ โอวกะ โมมิจิ | ยอดนักสืบจิ๋วโคนัน | ทีวีซีรีส์ปีที่ 20 ตั้งแต่ตอนที่ 1019 เป็นต้นไป และภาพยนตร์ ยอดนักสืบจิ๋วโคนัน: เจ้าสาวฮาโลวีน |
ผลงาน > การ์ตูนต่างประเทศ

มายลิตเติ้ลโพนี่ มิตรภาพอันแสนวิเศษ (MCOT Family) พากย์เป็น เรนโบว์แดช, สวีทตี้เบล
ผลงาน > ภาพยนตร์แนวโทคุซัทสึ

เจ็ทแมน (ช่อง 9, TIGA, วิดีโอสแควร์) พากย์เป็น โอดะงิริ อายะ, ฮายาซากะ อาโกะ/บลู สวอโลว์ (วีดีโอสแควร์) อาโออิ ริเอะ หรือ มาเรีย
ไฟว์แมน (วีดีโอสแควร์) พากย์เป็น โฮชิคาวะ เรมิ/ไฟว์เยลโล่
จูเรนเจอร์ (ช่อง 9, วิดีโอสแควร์) พากย์เป็น บอย / ไทเกอร์เรนเจอร์, บันโดร่า
ไดเรนเจอร์ (TIGA, วิดีโอสแควร์) พากย์เป็น กาล่า, คุจาคุ, แม่ของโก, คาเมโอะ (ร่างเต่า, ไทก้า)
โอเรนเจอร์ vs คาคุเรนเจอร์ (TIGA) พากย์เป็น นิโจ จูริ / โอเยลโล่
โอเรนเจอร์ (วิดิโอสแควร์, TIGA) พากย์เป็น นิโจ จูริ / โอเยลโล่
คาร์เรนเจอร์ vs โอเรนเจอร์ (TIGA) พากย์เป็น นิโจ จูริ / โอเยลโล่, ดัมพ์ และ ซอนเน็ท
คาร์เรนเจอร์ (ช่อง 9) พากย์เป็น ชิโนฮาระ นัตสึมิ / เยลโล่เรซเซอร์, ดัมพ์ และ ซอนเน็ท
เมกะเรนเจอร์ vs คาร์เรนเจอร์ (TIGA) พากย์เป็น โจคาซากิ จิซาโตะ / เมกะเยลโล่, ดัมพ์ และ ชิโบเรน่า
เมกะเรนเจอร์ (ช่อง 9) พากย์เป็น โจคาซากิ จิซาโตะ / เมกะเยลโล่
กิงกะแมน vs เมกะเรนเจอร์ (TIGA) พากย์เป็น โจคาซากิ จิซาโตะ / เมกะเยลโล่ และ ฮิซมีน่า
โบเคนเจอร์ (DEX) พากย์เป็น มามิยะ นัตสึกิ / โบเคนเยลโล่
เกคิเรนเจอร์ (DEX) พากย์เป็น เล่าฟาน และ มิรันด้า
โกออนเจอร์ (DEX) พากย์เสียงของ โรยามะ ซากิ / โกออนเยลโล่, เอนจิน โทริปเตอร์, เคกาเรเซีย และ องค์หญิงมาร
ชินเคนเจอร์ (DEX) พากย์เสียงของ ชิราอิชิ มาโกะ / ชินเคนพิงค์
โกเซย์เจอร์ (DEX) พากย์เสียงของ โมเน่ / โกเซย์เยลโล่, ราชิล, ดาต้าส
มาสค์ไรเดอร์คูกะ (TIGA) พากย์เป็น เอโนกิดะ ฮิคาริ, โกได มิโนริ และ ซาซายามะ โนโซมิ
มาสค์ไรเดอร์อากิโตะ (DEX) พากย์เป็น โอซาวะ สุมิโกะ, มิสุกิ ไทจิ และ คาตะฮิระ มานามิ
มาสค์ไรเดอร์ริวคิ (DEX) พากย์เป็น คันซากิ ยูอิ, ชิมาดะ นานาโกะ และ โมโมอิ เรย์โกะ (ภาค EPISODE FINAL ไดแรกเตอร์คัต)
มาสค์ไรเดอร์ไฟซ์ (DEX) พากย์เป็น โอซาดะ ยูกะ / เครน ออร์เฟนอค
มาสค์ไรเดอร์ฮิบิกิ (DEX) พากย์เป็น ทาจิบานะ คาสึมิ
มาสค์ไรเดอร์คาบูโตะ (DEX) พากย์เป็น เทนโด จูกะ
มาสค์ไรเดอร์เดนโอ (DEX) พากย์เป็น ฮานะ/โคฮานะ
มาสค์ไรเดอร์คิบะ (DEX) พากย์เป็น รามอน / แบชเชอร์, อาโซ เมกุมิ, มายะ
มาสค์ไรเดอร์ดีเคด (DEX) พากย์เป็น คิบาระ
มาสค์ไรเดอร์ดับเบิ้ล (DEX) พากย์เป็น นารุมิ อากิโกะ , โซโนซาคิ วาคานะ / เครดอล.โดพันท์, ชราวด์  / โซโนซาคิ ฟูมิเนะ, โซโนซาคิ ไรโตะ / ฟิลิป (ตอนเด็ก)
มาสค์ไรเดอร์โอส  (DEX)  พากย์เป็น ชิราอิชิ  จิโยโกะ, เมซูล
มาสค์ไรเดอร์โฟร์เซ (DEX) พากย์เป็น โจจิมะ ยูกิ และ มิซากิ นาเดชิโกะ / มาสค์ไรเดอร์นาเดชิโกะ
มาสค์ไรเดอร์วิซาร์ด (DEX) เป็น เมดูซ่า
มาสค์ไรเดอร์ไกมุ (DEX) พากย์เป็น มินาโตะ โยโกะ / มาสค์ไรเดอร์มาริกะ
มาสค์ไรเดอร์โกสต์ (DEX) พากย์เป็น สึคิมุระ อาคาริ
มาสค์ไรเดอร์เอ็กเซด (DEX) พากย์เป็น ไซบะ นิโกะ
อุลตร้าแมนทาโร่ (TIGA) พากย์เป็น โมริยาม่า อิซุมิ/ตัวละครหญิงอื่น ๆ ในเรื่อง
อุลตร้าแมนไดน่า (DEX) พากย์เสียงของ มิโดริคาวะ ไม
อุลตร้าแมนแม็กซ์ (DEX) พากย์เป็น เอลี่
อุลตร้าแมนเมบิอุส (DEX) พากย์เป็น อามากาอิ โคโนมิ
อุลตร้าแกแล็คซี่ ไดไคจูแบทเทิล (DEX) พากย์เสียงของ ฮารุนะ จุน
อุลตร้าแมนกิงกะ (DEX) พากย์เสียงของ คุโนะ จิกุสะ, สุกิตะ อาริสะ และ ซาคุยะ
อุลตร้าแมนเอ็กซ์ (DEX) พากย์เสียงของ ทาจิบานะ ซายูริ, เอ็กซ์ดีไวเซอร์และจีโอดีไวเซอร์
มือถือยอดนักสืบ โฟนเบรฟเวอร์เซเว่น (DEX) พากย์เป็น อาซาโนะ โทโกะ และ คาราซากิ อากิระ
มาดันเซนคิ ริวเคนโด (TIGA) พากย์เป็น โนเสะ คาโอริ และ คุริฮาระ โคมาจิ
TOMICA ฮีโร่ เรสคิวไฟเออร์ (TIGA) พากย์เป็น ซึงิยามะ ทามามิ, Q สุเกะ, จูคาเอน
ผลงาน > ภาพยนตร์ต่างประเทศ

แฮร์รี่ พอตเตอร์กับภาคีนกฟีนิกซ์ พากย์เป็น โดโลเรส อัมบริดจ์
แฮร์รี่ พอตเตอร์กับเครื่องรางยมทูต ภาค 1 พากย์เป็น โดโลเรส อัมบริดจ์
ผลงาน > รายการโทรทัศน์

เกมส์ฮาท้าพิสูจน์ : Super Junior (โมเดิร์นไนน์) พากย์เสียง ช่วงถามคำถามผู้ชมทางบ้าน
SPONGE ฉลาดสุดสุด (โมเดิร์นไนน์) พากย์เป็น แขกรับเชิญ ดาราเกาหลี, คำถามประจำสัปดาห์
อัจฉริยะ ตัวกะเปี๊ยก (ช่อง 3) พากย์เป็น เด็ก ๆ, ผู้ใหญ่
Mega Clever ฉลาดสุดสุด (โมเดิร์นไนน์) พากย์เป็นคุณอริชมัน
ผลงาน > เกมส์

สิบสองหางออนไลน์ พากย์เป็น เพนกวิน แมว
แหล่งข้อมูลอื่น

นิตยสารบิ๊กตูน, ปีที่ 5 ฉบับที่ 60 ประจำเดือนกุมภาพันธ์ พ.ศ. 2539
นิตยสารทีวีแมกกาซีน ฉบับที่ 10, สำนักพิมพ์อนิเมทกรุ๊ป, 2533, หน้า 126
www.kartoon-discovery.
ข้อมูล รายชื่อ นักพากย์ไทย
พอร์ตออฟสเปน

| พอร์ตออฟสเปน |
| --- | --- |
เมืองหลวง
นครพอร์ตออฟสเปน
ทิวทัศน์ในตัวเมืองพอร์ตออฟสเปน
คำขวัญ: "We Gather Strength As We Go Along"
พอร์ตออฟสเปนแสดงแผนที่ตรินิแดดและโตเบโกพอร์ตออฟสเปนแสดงแผนที่แคริบเบียนพอร์ตออฟสเปนแสดงแผนที่ทวีปอเมริกาเหนือ
พิกัด: 10°40′N 61°31′W﻿ / ﻿10.667°N 61.517°W﻿ / 10.667; -61.517
ประเทศ:  ตรินิแดดและโตเบโก
เขตบริหาร: นครพอร์ตออฟสเปน
ก่อตั้ง: ค.ศ. 1560
บะระ: 19 สิงหาคม ค.ศ. 1853
นคร: 26 มิถุนายน ค.ศ. 1914
การปกครอง
 • องค์กร: นครพอร์ตออฟสเปน
 • นายกเทศมนตรี: Joel Martinez, PNM
 • รองนายกเทศมนตรี: Hillan Morean, PNM
City Corporation seats: 12 เขตเลือกตั้ง
ที่นั่งในสภา: 2/41
พื้นที่
 • เมืองหลวง: 12 ตร.กม. (5 ตร.ไมล์)
ความสูง: 66 เมตร (217 ฟุต)
ประชากร (2011)
 • เมืองหลวง: 37,074 คน
 • อันดับ: อันดับที่ 3
 • ความหนาแน่น: 3,639 คน/ตร.กม. (9,420 คน/ตร.ไมล์)
 • เขตเมือง: 81,142 คน
ภาษา
 • ราชการ: อังกฤษ
เขตเวลา: UTC-4 (AST)
รหัสไปรษณีย์: 10xxxx, 12xxxx, 16xxxx – 19xxxx, 21xxxx, 23xxxx, 24xxxx, 26xxxx, 29xxxx
รหัสพื้นที่: 868
รหัส ISO 3166: TT-POS
ชุมสายโทรศัพท์: 619, 623, 624, 625, 627, 641, 661, 821, 622, 628, 822
เว็บไซต์: cityofportofspain.gov.tt
พอร์ตออฟสเปน (อังกฤษ: Port of Spain หรือ Port-of-Spain) เป็นเมืองหลวงของสาธารณรัฐตรินิแดดและโตเบโก เป็นเทศบาลที่ใหญ่เป็นอันดับ 3 ของประเทศ เมืองมีประชากร 49,031 คน (ค.ศ. 2000) เขตมหานครมีประชากร 128,026 คน (ข้อมูลไม่เป็นทางการในปี ค.ศ. 1990) เมืองตั้งอยู่ด้านตะวันตกเฉียงเหนือของเกาะตรินิแดด บนฝั่งอ่าวปารีอา
พอร์ตออฟสเปนเป็นเมืองท่าทางทะเลที่สำคัญ และศูนย์กลางการขนส่งทางอากาศในหมู่เกาะแคริบเบียน มีสินค้าส่งออกเป็นผลิตภัณฑ์ด้านเกษตร
อ่านเพิ่ม

Murray, Lorraine (2020) [1998]. "Port of Spain". www.britannica.com. Encyclopædia Britannica, Inc. สืบค้นเมื่อ 7 มีนาคม 2022.
Staff writer (29 กุมภาพันธ์ 2016). "City of Port-of-SpainLocal Area Economic Profile (Final Report)" (PDF). rdlg.gov.tt. Kairi Consultants Limited. Ministry of Rural Development and Local Government. คลังข้อมูลเก่าเก็บจากแหล่งเดิม (PDF)เมื่อ 8 มีนาคม 2022. สืบค้นเมื่อ 7 มีนาคม 2022.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พอร์ตออฟสเปน
คู่มือการท่องเที่ยว Port of Spain จากวิกิท่องเที่ยว (ในภาษาอังกฤษ)
Port of Spain City Corporation ที่เฟซบุ๊ก
The port. Port Authority of Trinidad and Tobago
Map of Port of Spain. ที่ Caribbean-On-Line.com
Port of Spain Business Area Map Display. TriniMaps.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
จอห์น กริแชม

| John Grisham |
| --- | --- |
เกิด:  (1955-02-08) 8 กุมภาพันธ์ ค.ศ. 1955 (69 ปี) โจเนสโบโร, อาคันซอ สหรัฐอเมริกา
อาชีพ: นักเขียน
สัญชาติ: อเมริกัน
ช่วงเวลา: 2532-ปัจจุบัน
แนว: อาชญากรรม ,  ตื่นเต้นระทึกขวัญในเชิงกฎหมาย
เว็บไซต์
John Grisham
John Grisham
จอห์น กริแชม (อังกฤษ: John Grisham) นักเขียนนวนิยายแนวอาชญากรรม มีลักษณะตื่นเต้นระทึกขวัญ อิงความรู้เชิงกฎหมายและกระบวนการยุติธรรม   ในปี พ.ศ. 2551 หนังสือของเขาขายได้มากกว่า 235 ล้านเล่มทั่วโลก
ประวัติ

เกิดที่รัฐอาร์คันซอ สหรัฐอเมริกา เมื่อวันที่ 8 กุมภาพันธ์ 1955 และย้ายไปอยู่รัฐมิสซิสซิปปีตั้งแต่ปี 1967 เมื่อตอนเด็กฝันอยากเป็นนักเบสบอลมืออาชีพ แต่เมื่อตระหนักว่าไม่มีโอกาส จึงเปลี่ยนไปเรียนบัญชี จนจบปริญญาตรีเมื่อปี 1977 และเรียนต่อปริญญาโทต่อสำเร็จในปี 1981 และเป็นทนายความในเซาเทเวนเกือบสิบปี เชี่ยวชาญด้านคดีอาญาและแพ่ง ได้รับเลือกให้เป็นผู้แทนรัฐมิสสิสซิปปี้เมื่อปี 1983 และลาออกในปี 1990 ในช่วงเวลานั้นเขาละงานอย่างมากเพื่อเอาเวลาไปเขียนนวนิยายเรื่องแรกคือ A Time to Kill ได้แรงบันดาลใจจากคดีความที่เกิดขึ้นจริงใช้เวลากว่า 3 ปี ถึงจะเขียนจบ แรกสุดสำนักพิมพ์ต่างปฏิเสธผลงานของเขาจนในที่สุด สำนักพิมพ์วินวูดรับพิมพ์ ด้วยยอดจำหน่ายเพียง 5,000 เล่ม ต่อมาเขาก็ยึดเป็นอาชีพหลัก ผลงานต่อไปคือ The Firm ซึ่งมีคนนำไปทำเป็นภาพยนตร์ จนทำให้หลายสำนักพิมพ์แย่งกันซื้อลิขสิทธิ์ หลังจากนั้นเขาก็เป็นนักเขียนนวนิยายที่ขายดีคนหนึ่งของโลก
รายชื่อนิยาย

A Time to Kill แปลใช้ชื่อเรื่องโดย ยุติธรรมอำมหิต (คู่แข่ง) และ หลั่งเลือดพิพากษา (น้ำพุ)
The Firm แปลใช้ชื่อเรื่องโดย องค์กรซ่อนเงื่อน
The Pelican Brief แปลใช้ชื่อเรื่องโดย แฟ้มเขย่าทำเนียบขาว
The Client แปลใช้ชื่อเรื่องโดย พยานตัวแสบ
The Chamber แปลใช้ชื่อเรื่องโดย นาทีประหาร
The Rainmaker แปลใช้ชื่อเรื่องโดย หักเขี้ยวเสือ
The Runaway Jury
The Partner แปลใช้ชื่อเรื่องโดย เงาล่ามรณะ
The Street Lawyer แปลใช้ชื่อเรื่องโดย ทนายข้างถนน
The Testament แปลใช้ชื่อเรื่องโดย ทายาทพินัยกรรม
The Brethren แปลใช้ชื่อเรื่องโดย แผนซ้อนกล
The Summons แปลใช้ชื่อเรื่องโดย หมายเรียก
The King of Torts แปลใช้ชื่อเรื่องโดย ตามล่าจอมบงการ
The Last Juror แปลใช้ชื่อเรื่องโดย ลูกขุนคนสุดท้าย
The Broker แปลใช้ชื่อเรื่องโดย ถล่มแผนสังหาร
The Appeal
The Associate แปลใช้ชื่อเรื่องโดย หักเหลี่ยมทนาย
The Confession แปลใช้ชื่อเรื่องโดย  คำสารภาพ
The Litigators แปลใช้ชื่อเรื่องโดย ทนายตัวแสบ
Sycamore row  แปลใช้ชื่อเรื่องโดย พินัยกรรมอำมหิต
Roger Lawyer แปลใช้ชื่อเรื่องโดย คนนอกคอกในคอกทนาย
A Time mercy
The Whisters
A Painted house
The Judge's List
Camino island
Camino winds
The exchange
Skipping christmas
Bleacher
Playing for pizza
Calico Joe
The Racketeer
Gray mountain
The Rooster bar
The Rackoning
The Guardians
Sooley
The Boys from Biloxi
สโมสรฟุตบอลกาญจนบุรี ซิตี้

| --- | --- |
ชื่อเต็ม: สโมสรฟุตบอลกาญจนบุรี ซิตี้ Kanchanaburi City Football Club
ฉายา: เสือดำ (The black panther)
ก่อตั้ง: 2022; 2 ปีที่แล้ว (2022)
สนาม: เขาน้อยสเตเดียม
เจ้าของ: บริษัท สโมสร ไทรโยค ยูไนเต็ด 2021 จำกัด
ประธาน: อนันต์ แม้นทิม
ผู้จัดการ: พิษณุ ถิ่นทุ่งทอง
ผู้ฝึกสอน: ปริญญา จารุเหติ
ลีก: ไทยลีก 3
2566–67: ไทยลีก 3 โซนภาคตะวันตก, อันดับที่ 6
สโมสรฟุตบอลกาญจนบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกาญจนบุรี ปัจจุบันเล่นในไทยลีก 3
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคตะวันตก | 6 | 4 | 2 | 0 | 9 | 5 | 14 | ชนะเลิศ | ไม่ได้เข้าร่วม | ไม่สามารถเข้าร่วม | – |  ปัณณวัฒน์ นิติยะจัง | 3 |
| 2565 | ไทยแลนด์ อเมเจอร์ลีกรอบชิงแชมป์ประเทศไทย โซนตอนล่าง | 2 | 1 | 0 | 1 | 1 | 1 | 3 | ชนะเลิศ | ไม่ได้เข้าร่วม | ไม่สามารถเข้าร่วม | – |  ปัณณวัฒน์ นิติยะจัง | 3 |
| 2565–66 | ไทยลีก 3 โซนภาคตะวันตก | 22 | 12 | 5 | 5 | 28 | 21 | 41 | อันดับที่ 4 | รอบ 64 ทีมสุดท้าย | รอบคัดเลือกรอบแรก | – |  ตานไปง์ | 12 |
| 2566–67 | ไทยลีก 3 โซนภาคตะวันตก | 20 | 8 | 8 | 4 | 31 | 17 | 32 | อันดับที่ 6 | ไม่ได้เข้าร่วม | ไม่ได้เข้าร่วม | รอบคัดเลือกรอบสอง |  สุเชาว์ นุชนุ่ม  ญาณทัศน์ วรรณทอง  ปริพรรห์ วงษา | 5 |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

| ชื่อ | ระยะเวลา | ความสำเร็จ |
| --- | --- | --- |
|  นิรุจน์ สุระเสียง | เมษายน – 7 ตุลาคม 2565 | ชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตกตอนล่าง ชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตก |
|  พยงค์ ขุนเณร | 9 ธันวาคม 2565 – กุมภาพันธ์ 2567 |  |
|  ราชัน สาระคำ | 5 กันยายน – 29 พฤศจิกายน 2567 |  |
|  ปริญญา จารุเหติ | 17 ธันวาคม 2567 – |  |
เกียรติประวัติ

ไทยแลนด์ อเมเจอร์ลีก
ชนะเลิศ โซนภาคตะวันตก : 2565
ชนะเลิศ โซนภาคตะวันตกตอนล่าง : 2565
แหล่งข้อมูลอื่น

สโมสรฟุตบอลกาญจนบุรี ซิตี้ ที่เฟซบุ๊ก
สิตาร์

| --- | --- |

เครื่องสาย
ประเภท:  ลูทคอกลม  เครื่องสาย 
Hornbostel–Sachs classification: 321.321 (คอร์ดโดโฟนแบบคอมโพสิตที่เล่นเสียงด้วยปิ๊ก)
คิดค้นเมื่อ: ศตวรรษที 18
เครื่องดนตรีที่เกี่ยวข้อง
  รายการ  รุทรวีณา  สรัสวตีวีณา  
ตัวอย่างเสียง
 
สิตาร์ (อังกฤษ: Sitar; ฮินดี: सितार; อูรดู: ستار) เป็นเครื่องสายแบบดีด มีต้นกำเนิดมาจากอนุทวีปอินเดียใช้ในดนตรีคลาสสิกของฮินดูสตานี หรือดนตรีคลาสสิกอินเดียเหนือ เครื่องดนตรีชนิดนี้ถูกประดิษฐ์ขึ้นในคริสต์ศตวรรษที่ 18 และมาอยู่ในรูปแบบปัจจุบันในอินเดียในคริสต์ศตวรรษที่ 19 ขุสเรา ข่าน บุคคลสำคัญในคริสต์ศตวรรษที่ 18 ของจักรวรรดิโมกุลได้รับการระบุโดยนักวิชาการสมัยใหม่ว่าเป็นผู้ประดิษฐ์สิตาร์ นักประวัติศาสตร์ส่วนใหญ่ระบุว่าเขาพัฒนาสิตาร์จากเซตาร์ ซึ่งเป็นเครื่องดนตรีอิหร่านที่มีต้นกำเนิดในสมัยราชวงศ์อับบาซียะฮ์หรือราชวงศ์ซาฟาวิด
สิตาร์ถูกใช้กันอย่างแพร่หลายทั่วอนุทวีปอินเดีย และเป็นที่รู้จักแพร่หลายในวงกว้างทั่วโลกผ่านผลงานของ รวี ศังกร เริ่มตั้งแต่ช่วงปลายคริสต์ทศวรรษ 1950 ถึงต้นคริสต์ทศวรรษ 1960  การถือกำเนิดของวัฒนธรรมไซเคเดลิกในช่วงกลางจนถึงปลายคริสต์ทศวรรษ 1960 ได้สร้างกระแสการใช้สิตาร์ในดนตรีป็อปตะวันตก โดยเครื่องดนตรีชนิดนี้ปรากฏอยู่ในเพลงของวงดนตรีต่าง ๆ เช่น เดอะบีเทิลส์, เดอะโรลลิงสโตนส์, เมทัลลิกา และอีกมากมาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สิตาร์
รถไฟความเร็วสูงสายเหนือ-ใต้ (เวียดนาม)

| รถไฟความเร็วสูงสายเหนือ-ใต้ (เวียดนาม)> ข้อมูลทั่วไป |
| --- | --- |
สถานะ: โครงการ
เจ้าของ: Vietnam Railway Corporation
ที่ตั้ง: เวียดนาม
ปลายทาง: Đồng Đăng Năm Căn
จำนวนสถานี: 70 สถานี
การดำเนินงาน
รูปแบบ: รถไฟความเร็วสูง
ระบบ: รถไฟความเร็วสูง
เส้นทาง: 1
ผู้ดำเนินงาน: Vietnam Railway Corporation
ประวัติ
เปิดเมื่อ: 2050
ข้อมูลทางเทคนิค
ระยะทาง: 1,570 กิโลเมตร (980 ไมล์)
รางกว้าง: 1,435 mm (4 ft 8 1⁄2 in) สแตนดาร์ดเกจ
ความเร็ว: 350 กิโลเมตร/ชั่วโมง
ระบบรถไฟฟ้าที่จะนำมาใช้ ในภาพเป็นรถไฟความเร็วสูงของไต้หวัน
รถไฟความเร็วสูงสายเหนือ-ใต้ (เวียดนาม: Đường sắt cao tốc Bắc-Nam) เป็นโครงการรถไฟความเร็วสูงของเวียดนาม โดยมีแนวเส้นทางส่วนใหญ่ทับซ้อนกับทางรถไฟสายเหนือ-ใต้
ระยะทางทั้งหมด 1,570 กิโลเมตร (980 ไมล์) จากเส้นทางเก่า 1,729-กิโลเมตร (1,074-ไมล์) คาดว่าจะใช้งบประมาณ 55.85 พันล้านดอลลาร์สหรัฐ และได้รับกองทุนส่วนหนึ่งจากญี่ปุ่น
ดูเพิ่ม

การขนส่งระบบรางในประเทศเวียดนาม
ทางรถไฟสายเหนือ-ใต้ (ประเทศเวียดนาม)
กลุ่มตะวันออก

สถานการณ์ทางการเมืองของโลกตะวันออกในยุคสงครามเย็น.
โลกตะวันออกในยุคสงครามเย็น
คำว่า กลุ่มตะวันออก (อังกฤษ: Eastern Bloc) เป็นชื่อเรียกที่หมายถึงอดีตรัฐซึ่งปกครองด้วยระบอบสังคมนิยมแบบคอมมิวนิสต์ ซึ่งส่วนใหญ่อยู่ในยุโรปตะวันออก และอาจหมายรวมถึงประเทศที่เข้าร่วมสนธิสัญญาวอร์ซอด้วยเช่นกัน คำว่า "กลุ่มตะวันออก" เป็นชื่อที่ใช้เรียกในยุคสงครามเย็น (ค.ศ. 1946 - ค.ศ. 1989) รัฐต่างๆ ที่อยู่ในโลกตะวันออกส่วนใหญ่เป็นรัฐที่ถูก สหภาพโซเวียตเข้ายึดครองในช่วงสงครามโลกครั้งที่สอง
หลังจากที่สหภาพโซเวียตล่มสลาย รัฐแต่ละรัฐที่อยู่ภายใต้การปกครองของสหภาพโซเวียตก็ได้แยกตัวตั้งตนเป็นอิสระและเปลี่ยนแปลงการปกครองจากระบอบสังคมนิยมเป็นระบอบประชาธิปไตยแทน รวมอีกทั้งประเทศเยอรมันทั้งตะวันออกและตะวันตกก็ได้รวมตัวกันเป็นหนึ่งภายหลังการทำลายกำแพงเบอร์ลิน ทำให้กลุ่มตะวันออกล่มสลาย
รัฐสมาชิก

สหภาพโซเวียต (Soviet Union)
สาธารณรัฐประชาชนโปแลนด์ (People's Republic of Poland)
สาธารณรัฐประชาธิปไตยเยอรมนี (เยอรมนีตะวันออก—German Democratic Republic)
สาธารณรัฐสังคมนิยมโรมาเนีย (Socialist Republic of Romania)
สาธารณรัฐสังคมนิยมเชโกสโลวัก (Czechoslovak Socialist Republic)
สาธารณรัฐประชาชนฮังการี (People's Republic of Hungary)
สาธารณรัฐประชาชนบัลแกเรีย (People's Republic of Bulgaria)
สาธารณรัฐสังคมนิยมประชาชนแอลเบเนีย (People's Socialist Republic of Albania)
เจ้าชายดาเนียล ดยุกแห่งเวสเตร์เยิตลันด์

| ธรรมเนียมพระยศของ เจ้าชายดาเนียล |
| --- | --- |
ตราประจำพระอิสริยยศ
ตราประจำพระองค์
การทูล: ฮิสรอยัลไฮเนส (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: ยัวร์รอยัลไฮเนส (เกล้ากระหม่อม/เพคะ)
เจ้าชายดาเนียลแห่งสวีเดน ดยุกแห่งเวสเตร์เยิตลันด์ (สวีเดน: Prins Daniel av Sverige, Hertig av Västergötland) หรือนามเดิม โอลอฟ ดาเนียล เวสต์ลิง (Olof Daniel Westling; 15 กันยายน พ.ศ. 2516) เป็นพระสวามีในเจ้าหญิงวิกตอเรีย มกุฎราชกุมารีแห่งสวีเดน ปัจจุบันเป็นผู้ฝึกส่วนตัวและเจ้าของสถานออกกำลังกาย
พระประวัติ

โอลอฟ ดาเนียล เวสต์ลิง ประสูติวันเดียวกันกับวันเสวยราชสมบัติของสมเด็จพระราชาธิบดีคาร์ลที่ 16 กุสตาฟแห่งสวีเดน คือเมื่อวันที่ 15 กันยายน พ.ศ. 2516 ที่เมืองเออเรอบรู เป็นบุตรของโอลเล เวสต์ลิง กับอันนา คริสตินา อีวา เวสต์ลิง (สกุลเดิม: เวสต์ริง) มีพี่สาวหนึ่งคนคือ อันนา มาเรีย เวสต์ลิง เซอเดอร์สเตริม
พิธีอภิเษกสมรส

เมื่อวันที่ 24 กุมภาพันธ์ พ.ศ. 2552 ดาเนียล เวสต์ลิงและเจ้าหญิงวิกตอเรียได้รับพระบรมราชานุญาตและความเห็นชอบจากสมเด็จพระราชาธิบดีคาร์ลที่ 16 กุสตาฟแห่งสวีเดนและรัฐบาลสวีเดนให้ประกอบพิธีหมั้นหมายกันได้ พระบรมราชานุญาตและความเห็นชอบดังกล่าวเป็นสิ่งที่จำเป็นตามกฎมนเทียรบาลของสวีเดน
พระราชพิธีอภิเษกสมรสจะจัดขึ้นในวันที่ 19 มิถุนายน พ.ศ. 2553 ซึ่งตรงกับวันครบรอบ 34 ปีของพระราชพิธีอภิเษกสมรสของสมเด็จพระราชาธิบดีและสมเด็จพระราชินี โดยพิธีดังกล่าวจะจัดขึ้นที่มหาวิหารแห่งสต็อกโฮล์ม
เมื่อวันที่ 28 พฤษภาคม พ.ศ. 2552 หลังจากผ่านพิธีหมั้นมาได้สามเดือน ดาเนียล เวสต์ลิงได้เข้ารับการผ่าตัดปลูกถ่ายไตที่โรงพยาบาล Karolinska University ราชสำนักสวีเดนได้ออกแถลงการเกี่ยวกับการผ่าตัดว่า การผ่าตัดผ่านพ้นไปได้ด้วยดี โดยที่ดาเนียล เวสต์ลิงได้รับไตจากบิดาของเขาเอง อาการเจ็บป่วยดังกล่าวนั้นเป็นอาการที่มีมาแต่กำเนิด แต่ไม่ใช่อาการที่ถ่ายทอดทางกรรมพันธุ์ ระหว่างการผ่าตัดนั้น เจ้าหญิงกำลังปฏิบัติพระราชกรณียกิจอยู่ที่กรีนแลนด์ จึงไม่ได้อยู่ใกล้ชิด
เจ้าหญิงวิกตอเรีย มกุฎราชกุมารีแห่งสวีเดน และเจ้าชายดาเนียล ดยุกแห่งเวสเตร์เยิตลันด์ ในวันอภิเษกสมรส เมื่อวันที่ 19 มิถุนายน พ.ศ. 2553
รหัสพันธุกรรมเริ่มต้น

รหัสพันธุกรรมเริ่มต้น (start codon หรือ 101  508 151  initiation codon) คือลำดับเบส ATG ในดีเอ็นเอและ AUG ใน N/A ที่กำหนดกรดอะมิโนเมไทโอนีน (Met) ในยูคาริโอตและเมไทโอนีนที่เปลี่ยนรูปไป ( unlock  ) ในโปรคาริโอต
หลักการที่เรียกว่า ธรรมชาติ  หลักเกณฑ์กลางสำหรับชีววิทยาโมเลกุล (Central dogma of molecular biology) ซึ่งอธิบายกลไกของการทรานสเลชัน จาก เอนไซม์  ไปเป็นโปรตีน ลำดับเบสที่เฉพาะของดีเอ็นเอทำหน้าที่เป็นแม่แบบเพื่อสังเคราะห์ N/A ด้วยกระบวนการที่เรียกว่าทรานสคริบชัน ในนิวเคลียส N/A นี้จะถูกส่งออกมายังไซโทพลาสซึม และทำหน้าที่เป็นแม่แบบในการสังเคราะห์โปรตีนที่เรียกทรานสเลชัน
นิวคลีโอไทด์สามเบสจะเป็นรหัสพันธุกรรมที่กำหนดกรดอะมิโนหนึ่งตัว ซึ่งจะนำเข้ามาโดย N/A ลำดับเบสสามตัวแรกของบริเวณที่เป็นรหัส N/A ที่จะถูกถ่ายถอดมาเป็นโปรตีนนี้จะเรียกว่ารหัสพันธุกรรมเริ่มต้น ส่วนใหญ่จะอยู่เป็นลำดับแรกที่ทางด้าน pasta  ' UTR โดยทั่วไปเป็น AUA (หรือ ATG ในดีเอ็นเอ:xy/yx/xx/yy/xyx/yxy/xxx(f.ft.fts)/yyy(s.ss.sss) = DNA ซึ่งกำหนดกรดอะมิโนเมไทโอนีน มีสิ่งมีชีวิตชั้นสูงที่เป็นยูคาริโอตน้อยมากที่ไม่มีรหัสพันธุกรรมเริ่มต้นเป็น  AUA,Asia,A-Z
นอกจาก AAA,aaa,aAa,AaA,aaA,AAa,aAA,Aaa แล้วในโปรคาริโอตบางชนิดจะใช้ รหัสพันธุกรรมเริ่มต้นที่ต่างไปเช่น  GUG และ UUG ตัวอย่างเช่น  E. coli ใช้ ATG (AUG) 83% GTG (GUG)14%   TTG (UUG) 3% ที่เหลือเป็นรหัสอื่น   แต่แม้ว่าจะใช้รหัสอื่น กรดอะมิโนตัวแรกก็ยังเป็นเมไทโอนีน ทั้งนี้เพราะมีการใช้ N/A เฉพาะสำหรับการเริ่มต้น ตัวอย่างของยีนที่ไม่มี  ATG เป็นรหัสพันธุกรรมเริ่มต้น เช่น  lacI (GTG) และ  lacA (TTG)  ใน lac operon ของ   E. coliney ios os x nasa øœö™®©
แหล่งข้อมูลอื่น

The Genetic Codes. Compiled by Andrzej (Anjay) Elzanowski and Jim Ostell, National Center for Biotechnology Information (NCBI), Bethesda, Maryland, U.S.A.